ᱥᱟᱨᱱᱟ ᱫᱷᱚᱨᱚᱢ

ᱥᱟᱨᱱᱟ ᱫᱷᱚᱨᱚᱢ ᱫᱚ ᱥᱤᱧᱚᱛ  ᱨᱮᱱᱟᱜ ᱢᱤᱫ ᱫᱷᱚᱨᱚᱢ ᱠᱟᱱᱟ, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ, ᱳᱰᱤᱥᱟ, ᱯᱚᱪᱷᱤᱢ ᱵᱟᱝᱞᱟ, ᱵᱤᱦᱟᱨ ᱟᱨ ᱪᱷᱚᱛᱤᱥᱜᱚᱰ ᱞᱮᱠᱟᱱ ᱯᱚᱱᱚᱛ ᱨᱮ ᱪᱳᱴᱟ ᱱᱟᱜᱽᱯᱩᱨ ᱯᱟᱴᱷᱟᱨ ᱴᱚᱴᱷᱟ ᱨᱮ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱫᱷᱚᱨᱚᱢ ᱠᱟᱱᱟ ᱾

 ᱫᱷᱚᱨᱚᱢ ᱢᱟᱱᱟᱣ ᱢᱟᱱᱣᱟ 

ᱥᱟᱨᱱᱟ ᱫᱷᱚᱨᱚᱢ ᱨᱮᱱᱟᱜ ᱡᱟᱭᱛᱮᱫ
ᱥᱟᱨ ᱫᱚ ᱥᱮᱸᱫᱽᱨᱟ ᱞᱟᱹᱜᱤᱫ ᱚᱸᱰᱚᱠ ᱟᱠᱟᱱ ᱠᱚᱲᱟ ᱦᱚᱯᱚᱱ ᱠᱚ ᱛᱩᱧ ᱞᱟᱜᱼᱟ ᱠᱚ ᱾ ᱚᱱᱟ ᱥᱟᱨ ᱧᱮᱞᱛᱮ ᱠᱩᱲᱤ ᱦᱚᱯᱚᱱ ᱫᱚ "ᱥᱟᱨ-ᱱᱟ, ᱥᱟᱨ-ᱱᱟ" ᱠᱚ ᱢᱮᱱ ᱠᱮᱜᱼᱟ ᱾ ᱚᱱᱟᱛᱮ ᱟᱵᱚᱣᱟᱜ ᱫᱷᱚᱨᱚᱢ ᱫᱚ "ᱥᱟᱨᱱᱟ ᱫᱷᱚᱨᱚᱢ" ᱠᱚ ᱢᱮᱛᱟᱜᱼᱟ ᱾
 ᱦᱤᱦᱤᱲᱤ ᱵᱮᱲᱦᱟᱭ ᱨᱮ ᱯᱤᱯᱤᱲᱤ ᱫᱚᱢᱮᱞ ᱨᱮᱱᱟᱜ ᱥᱟᱨᱟᱣᱱᱟ ᱵᱤᱨ ᱨᱮ ᱥᱟᱨᱛᱮ ᱥᱟᱹᱜᱩᱱ ᱟᱠᱟᱫ ᱥᱟᱨᱡᱚᱢ ᱵᱩᱴᱟᱹ ᱫᱷᱤᱨᱤ ᱜᱟᱲ ᱫᱷᱚᱨᱚᱢ ᱜᱮ "ᱥᱟᱨᱱᱟ" ᱫᱷᱚᱨᱚᱢ ᱾ 
 ᱥᱟᱨᱟᱣᱱᱟ ᱨᱮᱱᱟᱜ ᱠᱷᱟᱴᱚ ᱨᱟᱣᱟᱞ ᱨᱚᱲᱜᱮ "ᱥᱟᱨᱱᱟ" ᱫᱚ

ᱚᱱᱟᱛᱮ ᱦᱟᱯᱲᱟᱢ ᱠᱚᱠᱚ ᱥᱮᱨᱮᱧ ᱟᱠᱟᱫᱼᱟ
ᱟᱵᱚ ᱟᱹᱫᱤᱵᱟᱹᱥᱤ ᱥᱟᱱᱟᱢ, 
ᱠᱷᱮᱨᱣᱟᱲ ᱡᱟᱹᱛᱤ,
ᱞᱟᱥᱟᱬ ᱦᱮᱫ ᱜᱮ ᱛᱟᱵᱚ, 
ᱡᱟᱦᱮᱨ ᱜᱟᱲ ᱫᱚ ᱾
ᱥᱟᱨᱛᱮ ᱥᱟᱹᱜᱩᱱ ᱥᱟᱨᱱᱟ 
ᱫᱷᱚᱨᱚᱢ ᱛᱷᱩᱢᱛᱮ ᱚᱱᱟ,
ᱞᱟᱥᱟᱬᱦᱮᱫ ᱜᱮ ᱛᱟᱵᱚᱱ,
ᱥᱟᱨᱱᱟ ᱫᱷᱚᱨᱚᱢ ᱾

ᱵᱚᱸᱜᱟ ᱧᱩᱛᱩᱢ ᱠᱚ
ᱱᱚᱶᱟ ᱫᱷᱚᱨᱚᱢ ᱨᱤᱱ ᱱᱤᱡᱽ ᱵᱚᱸᱜᱟ ᱵᱩᱨᱩ ᱠᱚᱣᱟᱜ ᱧᱩᱛᱩᱢ ᱠᱚᱫᱚ ᱢᱟᱨᱟᱝ ᱵᱩᱨᱩ, ᱞᱤᱴᱟᱹ ᱜᱚᱥᱟᱸᱭ, ᱡᱟᱦᱮᱨ ᱟᱭᱳ, ᱢᱚᱬᱮ ᱠᱚ, ᱛᱩᱨᱩᱭ ᱠᱚ,  ᱟᱵᱽᱜᱮ ᱵᱚᱸᱜᱟ, ᱜᱚᱲᱟ ᱵᱚᱸᱜᱟ, ᱚᱲᱟᱜ ᱵᱚᱸᱜᱟ, ᱠᱟᱨᱟᱢ ᱵᱚᱸᱜᱟ, ᱡᱚᱢᱥᱤᱢ ᱵᱚᱸᱜᱟ ᱮᱢᱟᱱ ᱾ ᱢᱟᱨᱟᱝ ᱵᱩᱨᱩ ᱜᱮ ᱞᱤᱴᱟᱹ ᱜᱚᱥᱟᱸᱭ ᱧᱩᱛᱩᱢ ᱛᱮ ᱠᱚ ᱯᱮᱨᱮᱡ ᱩᱢᱟᱺᱬᱮᱭᱟ, ᱢᱟᱨᱟᱝ ᱵᱩᱨᱩ ᱡᱟᱦᱟᱸᱭ ᱞᱤᱴᱟᱹ ᱜᱚᱥᱟᱸᱭ ᱦᱚᱸ ᱩᱱᱤ ᱜᱮ ᱾ ᱪᱟᱸᱫᱚ, ᱨᱤᱛᱩ ᱟᱨ ᱥᱮᱨᱢᱟ ᱡᱟᱹᱱᱤᱡ ᱧᱩᱛᱩᱢ ᱟᱹᱨᱩᱜ ᱛᱟᱭᱟ ᱾

ᱵᱚᱸᱜᱟ ᱵᱩᱨᱩ ᱠᱚ

ᱱᱚᱶᱟ ᱫᱷᱚᱨᱚᱢ ᱦᱚᱲ ᱠᱚᱨᱤᱱ ᱢᱟᱱᱟᱶ ᱵᱚᱸᱜᱟ ᱵᱩᱨᱩ ᱨᱮᱭᱟᱜ ᱧᱩᱛᱩᱢ ᱠᱚᱫᱚ- ᱢᱟᱜᱽ, ᱯᱷᱟᱹᱜᱩᱱ, ᱪᱟᱹᱛ, ᱵᱟᱹᱭᱥᱟᱹᱠ, ᱡᱷᱮᱸᱴ, ᱟᱥᱟᱲ, ᱥᱟᱱ, ᱵᱷᱟᱫᱚᱨ, ᱫᱟᱸᱥᱟᱭ, ᱥᱚᱦᱨᱟᱭ, ᱟᱜᱷᱟᱬ, ᱯᱩᱥ ᱮᱢᱟᱱ ᱾

ᱫᱷᱚᱨᱚᱢ ᱯᱩᱛᱷᱤ ᱟᱨ ᱛᱷᱩᱛᱤ

ᱥᱟᱨᱱᱟ ᱫᱷᱚᱨᱚᱢ ᱨᱮᱭᱟᱜ ᱫᱷᱚᱨᱚᱢ ᱯᱩᱛᱷᱤ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱤᱛᱟᱹᱞ, ᱵᱟᱠᱷᱮᱬ, ᱠᱷᱮᱨᱣᱟᱲ ᱵᱚᱝᱥᱚ ᱫᱷᱚᱨᱚᱢ ᱯᱩᱛᱷᱤ, ᱦᱚᱲ ᱥᱮᱨᱮᱧ, ᱞᱤᱴᱟᱹ ᱜᱚᱰᱮᱛ, ᱡᱚᱢ ᱥᱤᱢ ᱵᱤᱱᱛᱤ, ᱠᱟᱨᱟᱢ ᱵᱤᱱᱛᱤ, ᱵᱟᱯᱞᱟ ᱵᱤᱱᱛᱤ, ᱵᱷᱟᱸᱰᱟᱱ ᱵᱤᱱᱛᱤ ᱮᱢᱟᱱ ᱾

ᱫᱷᱚᱨᱚᱢ ᱜᱩᱨᱩ
ᱥᱟᱨᱱᱟ ᱫᱷᱚᱨᱚᱢ ᱜᱩᱨᱩ ᱫᱚ ᱢᱟᱨᱟᱝ ᱵᱩᱨᱩ ᱠᱟᱱᱟᱭ ᱾ ᱢᱟᱨᱟᱝ ᱵᱩᱨᱩ ᱣᱟᱜ ᱞᱟᱹᱭᱛᱮ, ᱟᱹᱭᱩᱨᱛᱮ ᱟᱨ ᱛᱟᱹᱨᱤᱨᱮ ᱢᱮᱱᱟᱜ ᱫᱷᱚᱨᱚᱢ ᱜᱮ ᱥᱟᱨᱱᱟ ᱫᱷᱚᱨᱚᱢ ᱫᱚ ᱾

 ᱥᱟᱨᱱᱟ ᱟᱹᱨᱤ 
 ᱥᱟᱨᱡᱚᱢ ᱫᱟᱨᱮ ᱵᱩᱴᱟᱹ ᱨᱮᱵᱚ ᱵᱚᱝᱜᱟᱜᱼᱟ ᱾
 ᱥᱤᱸᱜᱤ, ᱧᱤᱫᱟᱹ ᱧᱩᱛ, ᱫᱟᱜ, ᱦᱚᱭ, ᱦᱟᱥᱟ, ᱨᱮᱱᱟᱜ ᱫᱟᱲᱮ ᱠᱚ ᱯᱟᱹᱛᱭᱟᱹᱣᱟᱜᱼᱟ ᱾
 ᱥᱤᱧ ᱪᱟᱸᱫᱚ ᱨᱟᱠᱟᱵ ᱥᱮᱫ ᱥᱟᱢᱟᱝ ᱠᱟᱛᱮ ᱠᱚ ᱵᱚᱝᱜᱟᱭᱟ ᱾

ᱨᱟᱯᱟᱪᱟᱜ
ᱟᱫᱚᱢ ᱥᱟᱱᱛᱟᱲ ᱠᱚᱫᱚ ᱥᱟᱹᱨᱤ ᱫᱷᱚᱨᱚᱢ ᱠᱚ ᱢᱟᱱᱟᱣ ᱮᱫᱟ ᱾ ᱱᱚᱣᱟ ᱥᱟᱱᱛᱟᱲ ᱠᱚ ᱛᱟᱞᱟ ᱨᱮ ᱢᱤᱫ ᱟᱹᱰᱤ ᱢᱟᱨᱟᱝ ᱨᱟᱯᱟᱪᱟᱜ ᱥᱤᱨᱡᱟᱹᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱥᱟᱱᱛᱟᱲ ᱫᱤᱥᱚᱢ ᱣᱮᱵᱥᱟᱭᱤᱴ ᱨᱮ ᱥᱟᱨᱱᱟ ᱫᱷᱚᱨᱚᱢ